สภา กทม.เลื่อนประชุมโอนหนี้สีเขียว
อัศวินขอเลื่อนเป็น 14 ส.ค.-กทม.เริ่มจ่ายหนี้โยธา, เวนคืนปี 73,ที่ห้องประชุมสภา กทม. เมื่อวันที่ 25 ก.ค.มีการประชุมสภา กทม. สมัยประชุมสามัญสมัยที่ 3 ครั้งที่ 4 ประจำปี 2561 ซึ่งมีระเบียบวาระการประชุมที่น่าสนใจคือ วาระที่ 4 ที่ พล.ต.อ.อัศวิน ขวัญเมือง ผู้ว่าฯ กทม. จะนำเสนอร่างข้อบัญญัติกรุงเทพมหานคร เรื่องการกู้เงินเพื่อใช้ในการโอนทรัพย์สิน หนี้สิน และภาระอื่นของ โครงการรถไฟฟ้าสายสีเขียวส่วนต่อขยาย ช่วงหมอชิต-สะพานใหม่-คูคต และช่วงแบริ่ง-สมุทรปราการ พ.ศ.  แต่ปรากฏว่าผู้ว่าฯ กทม. ได้มีหนังสือถึงประธานสภา กทม. ขอเลื่อนระเบียบ วาระการประชุมญัตติร่างข้อบัญญัติดังกล่าวออกไปเป็นวันที่ 1 สิงหาคม 2561 ซึ่งที่ประชุม ได้มีมติเห็นชอบให้เลื่อนการประชุมเพื่อพิจารณาร่างข้อบัญญัติตามวันที่ดังกล่าว,นายจักกพันธุ์ ผิวงาม รองผู้ว่าฯ กทม. ชี้แจงว่า เนื่องจากวาระการประชุมดังกล่าวเป็นวาระที่สำคัญ ประกอบกับหน่วยงานที่เกี่ยวข้องอยู่ระหว่างรวบรวมข้อมูล สืบค้นข้อมูลในอดีตที่เกี่ยวข้องกับโครงการรถไฟฟ้าสายสีเขียวส่วนต่อขยาย และเป็นวาระที่สมาชิกสภา กทม.หลาย ท่านต้องการแสดงความคิดเห็น เพื่อพิจารณา เรื่องนี้ให้ถูกต้อง ตรงไปตรงมามากที่สุด ที่สำคัญ ตั้งแต่วันนี้ไปจนสิ้นสัปดาห์นี้ มีวันสำคัญหลายวัน ผู้บริหารมีภารกิจต้องไปตรวจติดตามงานให้เกิด ความสำเร็จ สมบูรณ์ จึงขอความเห็นชอบจาก สภา กทม.เพื่อเลื่อนวาระการประชุมออกไปเป็นวันที่ 1 สิงหาคม 2561,รายงานข่าวจากศาลาว่าการ กทม.แจ้งว่า สำนักงานบริหารหนี้สาธารณะ (สบน.) กระทรวงการคลัง ได้มีข้อเสนอให้ กทม.กู้ยืมเงินต่อจากกระทรวงการคลัง ดังนี้ 1.ค่างานโยธา สบน.จะกู้เงิน เพื่อให้ กทม.กู้ต่อแทนการรถไฟฟ้าขนส่งมวลชนแห่งประเทศไทย (รฟม.) โดย สบน.จะปรับโครงสร้าง หนี้ กระจายภาระการชำระคืนค่างานดังกล่าวให้ กทม.เริ่มชำระคืนในปี 2573 วงเงินรวม 44,429.83 ล้านบาท 2.ค่าจัดกรรมสิทธิ์และดอกเบี้ยและค่าธรรมเนียมเงินกู้ของค่าก่อสร้างงานโยธา วงเงิน 7,356.11 ล้านบาท ให้ กทม. ทยอยชำระตั้งแต่ปี 2573 เป็นต้นไป และ 3.ค่าใช้จ่ายในการติดตั้งระบบเดินรถ (ไม่รวมค่ารถไฟฟ้า) ที่ กทม.ให้บริษัท กรุงเทพธนาคม จำกัด (เคที) ติดตั้งระบบและบริหารจัดการเดินรถ จำนวน 22,560.79 ล้านบาท ในส่วนนี้ สบน.ระบุว่า ไม่สามารถให้ กทม.กู้เงิน เนื่องจากกฎหมายไม่ได้ให้อำนาจกระทรวงการคลังกู้เงิน เพื่อเสริม สภาพคล่องของส่วนราชการ จึงเสนอให้ กทม.เจรจากับบริษัท บีทีเอส เพื่อชำระค่าติดตั้งระบบ เดินรถทั้งหมดตั้งแต่ปี 2563 โดยกระทรวงการคลังจะจัดหาแหล่งเงินกู้ดอกเบี้ยต่ำให้ กทม. เพื่อให้ กทม.จะประหยัดดอกเบี้ยค่างานส่วนนี้ ได้ประมาณ 1,500 ล้านบาท.
พล.ต.อ.อัศวิน ขวัญเมือง ผู้ว่าฯ กทม. จะนำเสนอร่างข้อบัญญัติกรุงเทพมหานคร เรื่องการกู้เงินเพื่อใช้ในการโอนทรัพย์สิน หนี้สิน และภาระอื่นของ โครงการรถไฟฟ้าสายสีเขียวส่วนต่อขยาย
ประชุมสภา กทม.,สายสีเขียว,รถไฟฟ้าสายสีเขียว,สร้างรถไฟฟ้า,อัศวิน ขวัญเมือง